Boško Petrović (džez-muzičar)

Boško Petrović (18. februar 1935,  Bjelovar – 10. januar 2011, ZagrebUmro Boško Petrović, legenda jazz-scene - film-glazba-tv_naked), bio je hrvatski vibrafonist, kompozitor, vođa sastava, muzički producent, promotor, diskograf i jazz edukator.

Osnivač je popularnog džez sastava 'Zagreb Jazz Quartet', koji je nastupao u sastavu: Miljenko Prohaska, Krešimi Remeta, Davor Kajfeš i Silvije Glojnarić, a svoju vrijednost potvrdili su i u Evropi. Bio je vlasnik B.P. kluba u Zagrebu, u kojem su nastupali brojni svjetski muzičari.jazz.hr  - Kratka biografija Boška Petrovića, Davor Hrvoj Autor je mnogih radijskih i televizijskih emisija, organizator brojnih muzičkih festivala, dok u isto vrijeme djeluje kao muzički producent i pedagog.

Tokom svoje muzičke karijera, dobitnik je brojnih nagrada i priznanja, a također je i višestruki dobitnik hrvatske diskografske nagrade 'Porin'.

 Biografija 
Boško Petrović je rođen u Bjelovaru 18. februara 1935. U ranom djetinjstvu počinje svirati violinu, da bi sa navršenih petnaest godina prešao na harmoniku. Sa četrnaest godina slušajući američki radio, postaje zaljubljen u jazz i ostao mu vjeran do danas.

minijatura|desno|250px|Vibrafon

Prve snimke za Radio Zagreb, napravio je 1954. svirajući harmoniku u kvartetu Radana Bosnaraporin.info - Kratka biografija Boška Petrovića.. Svoj prvi bluz na vibrafonu, odsvirao je u bivšem podrumu radio Zagreba zajedno sa pijanistom Mihailom Pubom Schwarzom i Perom Spasovom. Schwarz je imao sve najnovije ploče od 'Modern Jazz Quarteta' i bili su veliki obožavatelji tog jazz sastava, a kasnije je postao i veliki prijatelj sa njegovim članovima. Nakon što se opredijelio za instrument vibrafon, 1959. u Zagrebu osniva jazz kvartet, 'Zagreb Jazz Quartet', koji je u sastavu Miljenko Prohaska, Krešimir Remeta, Davor Kajfeš i Silvije  Glojnarić, potvrdio svoju evropsku kvalitetu. U mladosti bavio se radioamaterizmom i zbog toga je upisao elektrotehnički fakultet, koji je apsolvirao, ali nikad nije diplomirao. Uz očev blagoslov otišao je putem muzike, gdje je postao vrhunski jazz izvođač.

Tokom svog osmogodišnjeg djelovanja, 'Zagreb Jazz Quartet', napravio je mnogobrojne koncerte u zemlji i po Evropi (Austrija, Italija, Švicarska, Nizozemska, Belgija, Čehoslovačka, Njemačka, Francuska i SSSR),. Nastupaju sa izvornom muzikom inspirirani s tradicijom svoje zemlje, pa je njihov stil često nazivan "Balkanski Jazz". Nakon toga 1968. na mjesto trubača dolazi Art Farmer (1968/1969), i sastav prerasta u kvintet i nastavlja djelovati pod imenom 'Zagrebački Jazz Kvintet'. Kvartet je također dobitnik dviju prestižnih hrvatskih nagrada 'Porin', 1996. za najbolji jazz album (Jazz galla Zagreb 900) i za najbolju jazz izvedbu (Jazz galla Zagreb 900).huoku.hr  - Hrvatsko udruženje orkestralnih i komornih umjetnika, Zagreb Jazz Quartet Osim za Croatia Records, svoje albume objavljivali su i za brojne druge izdavačke kuće poput; Phillips, Atlantic, Fontane, Black Lion, Alta i Jazzette. Ansambl je kao kvintet prestao djelovati 1969, a njegovi članovi nastavili su svoju karijeru u brojnim drugim hrvatskim jazz sastavima.

Druženje sa vođom sastava 'Modern Jazz Quarteta', Johnom Lewisom, imalo je veliki utjecaj na Petrovićevo uvjerenje da se jazz može prilagoditi etno stilovima i njihovim područjima u kojima nastaju. Nastaje saradnja sa opernom pjevačicom Ružom Pospiš Baldani (Zvira vodacrorec.hr - Ruža Pospiš Baldani - Zvira voda), te sa etno muzičarima Martinom Glavašem i Matom Špadom (Istra u mom srcu). Godine 1970. osniva sastav 'BP Convention', kojeg čine vodeći muzičari zagrebačke rok scene, Vedran Božić, Ratko Divjak, Mario Mavrin i Brane Živković, a kasnije se mijenjaju instrumentalisti raznih generacija poput Saliha Sadikovića, Krešimira Remeta i Damira Dičića. U to vrijeme istovremeno također vodi i 'BP Convention Big Band', dok nakon toga svira u duetu sa Nevenom Frangešom (1985-1988).

Boško Petrović kao vrhunski i priznati jazz muzičar, obišao je cijeli svijet, gdje je svirao po raznim jazz festivalima. U zadnje vrijeme kako je osnovao 'B.P. Club' u Zagrebu, rjeđe putuje, a osim međunarodnog jazz festivala koji se održava u irskom gradiću Corku, jednom godišnje odlazi u Italiju, Sloveniju i Austriju.

Njegova diskografija obuhvata desetke albuma, koji obuhvataju njegove prve snimke sa kvartetom Boška Petrovića i članovima orkestra Quincyja Jonesa, do saradnje sa velikim jazz muzičarima kao što su Clark Terry, Ernie Willkins i Art Farmer, Joe Pass, Buck Clayton i Joe Turner, Buddy de Franco, Kenny Drew, N.H.O. Pedersen i Alvin Queen. Petrović snima sa brojnim Zagrebačkim solistima, kvartetom Boilers, istočnoevropskim i kalifornijskim jazz solistima, orkestrima Gerryja Mulligana i Olivera Nelsona, klaviristima Davorom Kajfešom i Nevenom Frangešom, dok u isto vrijeme popularizira etno repertoar. Kao gost nastupa na najprestižnijim svjetskim jazz festivalima (Montreux, Monterey, Detroit, Berlin). Boško Petrović član je HGU-a (Hrvatska muzička unija) te International Biografical Association i International Who is who in Music.

Boško Petrović iznenada je preminuo 10. januara 2011. Petrovićev sin Kolja našao je očevo tijelo oko 11 sati u Petrovićevom stanu u Zagrebu.

B.P. Club
minijatura|desno|250px|Joe Pass & Oscar Peterson u  Eastman Theatre Rochester, New York.

Dana 1. aprila 1988, u podrumu Tesline ulici br. 7, Boško Petrović otvara B.P. Club, u kojem su od otvaranja pa do danas nastupili brojni domaći i svjetski jazz muzičari. Kao gost prve večeri, klub je otvorio veliki jazz gitarist, Joe Pass. U sklopu kluba otvorena je i izdavačka kuća 'Jazzete Records' za koju su snimali brojni muzičari. Prva produkcija bila je BP Club All Stars 90,koja je objavljena 1991, a sadrži neke od najboljih snimki koje su izvedene u klubu. Kroz klub je prošlo mnogo vrhunskih izvođača poput Arsena Dedića, Gabi Novak, Vice Vukova, Jasne Bilušić, Zdenke Kovačiček, a od mlađih muzičara često dolazi Nina Badrić. od otvaranja, pa do danas, kroz klub su prošli gotovo svi vrhunski hrvatski muzičari i mnogi strani popularni muzičari, među kojima se nalaze Petrovićev mentor John Lewis i pijanista i kompozitor David Gazarov.

Tokom rada kluba, mnoge snimke nastupa velikih muzičara vremenom su se zagubile. Croatia Records 2006. objavljuje DVD Jazz gala, na kojemu su dokumentirani nastupi svih velikih jazz muzičara koji su prošli kroz klub.muzika.hr - "Jazz Gala" dokumentira velikane jazza koji su prošli B.P.  Clubom, Recenzije albuma - 28. marta 2006. utorak 22:18. Jazz gala, sadrži materijal sa kojim se htjelo obilježiti 17 godina neprekidnog rada kluba i nastupa velikih jazz muzičara u njemu, tokom tog vremena.

 Nagrade 
Tokom svoje muzičke karijere, Boško Petrović primio je brojne nagrade i priznanja od kojih je i između ostalih, Porin za životno djelo. Također je nosilac državnog odlikovanja Red Danice hrvatske s likom Marka Marulića, a 2005. godine u irskom gradu Corku, uvršten je u 'European Jazz Masters'.

 Josip Štolcer Slavenski (1979)
 Nagrada grada Zagreba (1989)
 Višestruki dobitnik Porina
 1995 - Za najbolju instrumentalnu jazz izvedbu White Christmas (album Svim na Zemlji s Nevenom Frangešom)
 1996 - Za najbolji jazz album, kao muzički producent (Jazz Gala Zagreb 900)
 1997 - Za najbolji jazz album kao muzički producent (Blues At Piazza Grande)
 1998 - Za najbolji festivalski album (kao umjetnički direktor Cuban Party At Piazza Grande)
 2001 -  Za najbolji kompilacijski album Ethnology (kao autor kompilacije)
 2003 - Za najbolji jazz album Round Midnight (izvođači: Boško Petrović, Big band RTV Ljubljana)
 2003 - Za najbolju jazz izvedbu "I Love You Z.J.Q." (s albuma Round Midnight')
 2003 - Porin za životno djelo
 2005 - U Corku (Irska), uvršten u 'European Jazz Masters'
 Državno odlikovanje - Red Danice hrvatske s likom Marka Marulića

 Diskografija 
 Jazz Greetings from the East - 'Zagreb Jazz Quartet' (Phillips SM 885416 TY)
 Animal Dance - 'Z.J.Q.' (Atlantic 1402)
 With Pain I Was Born - 'Z.J.Q.' (Fontana 883900 JCY)
 Feel So Fine - zajdno sa Buckom Claytonom & Big Joeom Turnerom (Black Lion 246202)
 Zagreb Jazz Quartet in Concert (Jazzete BPCD 002)
 Zagreb 900-Jazz Gala - zajedno sa Johnom Lewisom & Zagreb Solistsi (Jazzete BPCD  038) 
 B.P. Convention Big Band-Blue Sunset - zajedno sa Clarkom Terryem, Artom Farmerom, Ernieom Willkinsom, Gianniom Bassoom, Albertom Mangelsdorffom (Jugoton LSY 63041)
 Stabilisation Blues - zajedno sa Clarkom Terryem (Jugoton LSY 66161)
 Swinging East - zajedno sa Nonconvertible All Stars (MPS Saba 21 21282-3) 
 Swiss Suite - zajedno sa Oliverom Nelsonom, Gatoom Barbieriem, Eddieom Clenhead Vinsonom, Stanleyom Cowellom, Vicom Gaskinom, Prettyom Purdieom, Sonnyom Morganom, Nanaom Vasconcelosom (Flying Dutchman PD 10149)
 To Zagreb With Love - zajedno sa Billom Berryem, Lannieom Morganom, Bobom Cooperom, Jackom Nimitzom, Louom Levyem, Montyem Budwigom, Lawrenceom Marableom, Louisom Conteom (Jazzete BPCD 014) 
 Joe Pass-Solo, Duo, Trio - (Jazzete BPCD 005) 
 Meet Us at the Bar - zajedno sa Kennyom Drewom, N.H.O. Pedersenom, Alvinom Queenom (Jazzete BPCD 006) 
 What's New - zajedno sa Joeom Passom & Strings  (Jazzete BPCD 015) 
 Night Flight - zajedno sa Salom Nisticoom & B.P. Club All Stars (Jazzete BPCD 016)          
 Baby Steps - zajedno sa Buddyom de Francoom & Strings (Jazzete BPCD 024) 
 Bosko Petrovic Quintet  zajedno sa Jamesom Newtonom, Nevenom Frangesom, N.H.O. Pedersenom, Alvinom Queenom (Jazzete BPCD 033) 
 Trilogy  zajedno sa B.P. Club All Stars & Zagreb Soloists (Jazzete BPCD 044)

Filmografija
Muzika za filmove:
 1964 - Svanuće 1965 - Ključ 1969 - Slučajni život 1970 - Jedanaesta zapovijed 1970 - Lisice 1973 - Timon''

 Reference 

 Vanjski linkovi 
 Stranice B.P. Cluba 
 Jazzette Records

Kategorija:Hrvatski muzičari
Kategorija:Jugoslavenski muzičari
Kategorija:Rođeni 1935.
Kategorija:Umrli 2011.
Kategorija:Biografije, Bjelovar